24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 200 της 17/25 Ιουν. 1986 (ΦΕΚ Α΄ 83) Αύξηση των εφάπαξ βοηθημάτων που χορηγεί το Ταμείο Προνοίας Εργοληπτών Δημοσίων Έργων, ως και αύξηση των ετησίων εισφορών των μελών του. Άρθρ1.-1.Το πλήρες εφάπαξ βοήθημα (χορηγία) που παρέχεται από το Ταμείο Προνοίας Εργοληπτών Δημοσίων Έργων, στους ασφαλισμένους του, οι οποίοι εξέρχονται από το επάγγελμα για οποιοδήποτε λόγο, μετά τη συμπλήρωση 35 χρόνων ασφάλισης, καθορίζεται ως ακολούθως: α)Για τους ασφαλισμένους Εργολήπτες Δημοσίων Έργων, Γ΄ και Δ΄ τάξης, ως και τους μετόχους υπαλλήλους του Ταμείου και των Εργοληπτικών Οργανώσεων από του 6ου βαθμού συμπεριλαμβανομένων και πάνω, σε 1.380.000 δραχμές. β)Για τους λοιπούς ασφαλισμένους του Ταμείου, σε 1.180.000 δραχμές. 2.Σε περίπτωση κατά την οποία ο συνολικός χρόνος ασφάλισης οποιουδήποτε από τους παραπάνω ασφαλισμένους είναι μικρότερος των 35 χρόνων και εφόσον συντρέχουν οι προϋποθέσεις του άρθρ. 1 του Β.Δ. της 13/29.3.47 «περί χορηγιών του Ταμείου Προνοίας Εργοληπτών Δημοσίων Έργων», όπως ισχύει μετά τις τροποποιήσεις και συμπληρώσεις αυτού, ο ασφαλισμένος δικαιούται τόσων τριακοστών πέμπτων του πλήρους εφάπαξ βοηθήματος, όσα και τα χρόνια της ασφάλισής του. 3.Χρόνος ασφάλισης πέραν των 35 ετών δεν αναγνωρίζεται. Άρθρ.2.-(Αντικαθίσταται η παρ. 1 περιπτ. α, αα, ββ του άρθρ. 4 του Ν.Δ. 75/1946, ανωτ. αριθ. 1). Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. 